РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на комисия ”Управление на собствеността”
към Пленума на Висшия съдебен съвет, проведено на 05.06.2019 г.

Днес, 05.06.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Пламена Цветанова
                                                                                       Огнян Дамянов
                                                                                       Боян Новански

ОТСЪСТВАТ: Стефан Гроздев и Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, Пламен Евтимов – началник отдел „Инвестиции и строителство, Красимира Василева - началник отдел „ЮСДКВСС”, дирекция „Правна“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Димитър Шиклев – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрист в отдел „Управление на собствеността“, Надежда Петрова  - старши експерт-икономист в отдел „Управление на собствеността“ и Надя Горгорова – младши експерт-икономист в отдел „Управление на собствеността“.

1. ОТНОСНО: Писмо с вх. № 5140/29.05.2019 г. от г-н Сотир Цацаров - главен прокурор на Република България, във връзка с решение по т. 1.2. от протокол № 15 от извънредното заседание на Комисия „Управление на собствеността“, проведено на 20.05.2019 г.
Приложение: Доклад от Иванка Христова – началник отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА ЗА СВЕДЕНИЕ доклада на Иванка Христова - началник на отдел „Управление на собствеността“ в дирекция „Управление на собствеността на съдебната власт“ във връзка с писмо рег. № 5140/29.05.2019 г. от г-н Сотир Цацаров – главен прокурор на Република България, с което се иска срокът определен с решение по т. 1.2. от протокол № 15 от извънредно заседание на Комисия „Управление на собствеността“, проведено на 20.05.2019 г. да бъде отложен.
1.2. ОТЛАГА вземането на решение за сградно устройване на Софийска окръжна прокуратура и Военно - окръжна прокуратура – София след представяне на предложение от главния прокурор на Република България.
1.3. ДА СЕ ПРИЛОЖИ писмото от изпълнителния директор на  „Транслат“ АД с вх. № ВСС-4637/17/23.05.2019 г. към преписката.

I. Инвестиционна дейност:

	2.1. ОТНОСНО: Проект на решение за утвърждаване на актуализирано поименно разпределение на разходите по § 51-00 „Основен ремонт на дълготрайни материални активи“ от Инвестиционната програма на ВСС за 2019 г.
Приложение: Предложение от инж.  Пламен Евтимов – началник на отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.1. ПРИЕМА доклада на инж.  Пламен Евтимов – началник на отдел „Инвестиции и строителство“, дирекция „УССВ“.

2.1.2. ОДОБРЯВА актуализирано поименно разпределение на разходите по § 51-00 “Основен ремонт на дълготрайни материални активи“ на органите на съдебната власт за 2019 г. – нови обекти и намаляване на „Неразпределен резерв за проектиране и основен ремонт на сгради“, Приложение „Сметни стойности и разчети за финансиране на капиталовите разходи и трансфери през 2019 г.“. 

2.1.3. ИЗПРАЩА решението по т. 2.1.2 от настоящия протокол на Комисия „Бюджет и финанси“, за съгласуване.

2.1.4. Предлага на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по §51-00 “Основен ремонт на дълготрайни материални активи“ на органите на съдебната власт за 2019 г., Приложение „Сметни стойности и разчети за финансиране на капиталовите разходи и трансфери през 2019 г.“. 

2.1.5. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“.

	2.2. ОТНОСНО: Актуализация на утвърден списък на исканията, постъпили от органи на съдебната власт, за финансиране на планови текущи ремонти през 2019 г., Приложение № 1, утвърдено с Решение по т. 2.1 от Протокол № 1/16.01.2019 г. на Комисия „Управление на собствеността“ към Пленума на ВСС.
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „УССВ“.

	След проведено обсъждане относно съдържащата се информация и данните, отразени в доклада и таблиците към него, съответно констатиране на пропуски от страна на г-жа Пламена Цветанова в посочването на включените за разглеждане искания от органите на съдебната власт за отпускане на средства за планови текущи ремонти, както и  напомняне от страна на г-н Огнян Дамянов – член на ВСС и на Комисия „Управление на собствеността“ към Пленума на ВСС по отношение на изготвянето на нови Правила за предоставяне на средства за текущи ремонти в сградите на съдебната власт.  

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.2.1. ОТЛАГА вземането на решение по т. 2.2. от настоящия дневен ред за следващо заседание на Комисията.
2.2.2. ВРЪЩА преписката на отдел „Инвестиции и строителство“, дирекция „Управление на собствеността на съдебната власт“ за прецизиране на данните и актуализиране на информацията, посочена в т. III от доклада. Актуализираната информация да бъде внесена за обсъждане и приемане на решение в следващо заседание на Комисията.
2.2.3. ВЪЗЛАГА на дирекция „Управление на собствеността“ да предприеме необходимите действия по изготвяне на нови Правила за предоставяне на средства за текущи ремонти в сградите на съдебната власт в срок от две седмици от решението. 

	3. ОТНОСНО: Писмо с вх. № ВСС-5960/16.05.2019 г. от директора на дирекция „Бюджет и финанси“ във връзка с писмо с вх. № ВСС.5960/15.05.2019 г. от Административен съд гр. Ямбол.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за неотложно, необходимо и целесъобразно осигуряване на средства в размер на 6 223,68 /шест хиляди двеста двадесет и три лв. и 0,68 ст./ лева с ДДС за демонтаж на стари газови котли, доставка и монтаж на два нови газови котли
Стойността на разхода е определена съгласно най-ниското ценово предложение, а средствата са за сметка на параграф §52-00 „Придобиване на ДМА“.

Мотив: На 05.04.2019 г. е извършен оглед на газовите котли от инж. Йордан Йорданов от „ЕКО БУЛ ТЕРМ“ ООД. В съставения Констативен протокол  е установено, че двата броя газови котли са в пред аварийно състояние. 
Изготвена е Експертна оценка от инж. Йордан Йорданов от „ЕКО БУЛ ТЕРМ“ ООД от 18.04.2019г., за състоянието на газовите котли. Установено е, че котлите работят с изчерпан работен ресурс и не работят в режим на БГВ /битово гореща вода/, топлообменникът е запушен с теч от връзките. Констатирано е също и незадоволителна работа на котлите в отоплителен режим на работа.
Възстановяването чрез ремонт на старите газови котли приблизително възлиза колкото закупуването на един нов газов котел, видно от приблизителното остойностяване изготвено от инж. Йордан Йорданов от „ЕКО БУЛ ТЕРМ“ ООД в Констативния протокол/05.04.2019 г.
Предвид гореизложеното е наложителна подмяната на старите газови котли с нови, по реда на Наредбата за устройството, безопасната експлоатация и техническия надзор на съоръжения под налягане. Дейностите по количествено стойностната сметка не попадат в обхвата на дефиницията за „основен ремонт“/„текущ ремонт“ по смисъла на Закона за устройство на територията.

3.2. ИЗПРАЩА решението по т. 3 от настоящия протокол на Комисия „Бюджет и финанси“, за корекция на бюджета на Административен съд гр. Ямбол.

	4. ОТНОСНО: Писмо с вх. № ВСС-6519/29.05.2019 г. от председателя на Административен съд гр. Велико Търново за отпускане на средства за заплащане такса за присъединяване на обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ № 1“ към електропреносната мрежа на ЕРП – Север.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. Извършването на разход на стойност 9 640,00 лв. с ДДС за заплащане на такса за присъединяване на обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ № 1, към електропреносната мрежа на ЕРП – Север, е необходимо и целесъобразно. Стойността на разхода е определена съгласно Наредба № 1/24.03.2017 г. за регулиране на цените на електрическата енергия. Средствата следва да бъдат осигурени от „Неразпределен резерв за проектиране и основен ремонт на сгради“ по § 51-00 „Основен ремонт на ДМА“.

	Мотиви: За присъединяване на обекта към електропреносната мрежа от страна на ЕРП – Север, следва да се заплати определена от регулатора такса, която съгласно Становище за условията за присъединяване на обект на клиент към електропреносната мрежа с изх. № ПУПРОК-2807/21.05.2019 г. е определена като постоянна компонента в размер на 9 640 лв. с ДДС. Извършването на разхода е необходимо за въвеждане на обекта в експлоатация. 

4.2. ИЗПРАЩА решението по т. 4 от настоящия протокол на Комисия „Бюджет и финанси“, по компетентност.

-	Текущи ремонти:

	5. ОТНОСНО: Писмо от председателя на Върховния административен съд с вх. № ВСС-6112/17.05.2019 г. за предоставяне на средства за преработка на парапети в сградата на Върховния административен съд, гр. София, бул. „Александър Стамболийски“ № 18.
Приложение: Доклад от инж. Надежда Стоянова - главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          5.1. ПРИЕМА доклад от инж. Надежда Стоянова – гл. експерт в отдел „Инвестиции и строителство“ на дирекция „УССВ“, АВСС.

          5.2. ПРИЕМА за целесъобразно извършването на текущ ремонт за преработката на парапети в сградата на Върховен административен съд, в съответствие с нормативните изисквания.

Мотиви: Парапетът в сградата на ВАС, която е със статут на културна ценност от местно значение, не отговаря на нормативните изисквания. За осигуряване на необходимата безопасност, удобство и достъпна архитектурна среда, свързани с удовлетворяването на основното изискване към строежите, обществените институции, в частност ВАС, следва да се предвидят мерки за привеждане на парапетите по основното стълбище в сградата съобразно с изискванията за „достъпност и безопасна експлоатация“ съгласно чл. 169, ал. 1, т.4 от Закона за устройство на територията (ЗУТ) и Наредба № 4 от 1 юли 2009г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (Обн., ДВ, бр. 54 от 2009 г.; доп., бр. 54 от 2011 г).

5.3. ИЗПРАЩА решението по т. 5.2. от настоящия протокол на Комисия „Бюджет и финанси”, по компетентност.

5.4. ДА СЕ ИЗИСКА информация от Върховен административен съд по отношение на извършените и предстоящи за извършване ремонти в сградите, предоставени му за стопанисване. 

5.5. ИЗПРАЩА решението по т. 5.4 от настоящия протокол на председателя на Върховния административен съд, на разпореждане.

	6. ОТНОСНО: Писмо от председателя на Върховния административен съд с вх. № ВСС-5035/18.04.2019 г. за предоставяне на средства за ремонт на два ведомствени апартамента.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА за целесъобразно извършването на текущ ремонт на два ведомствени апартамента, предоставени за стопанисване на Върховен административен съд. 

Мотиви: С решение по т. 2 от протокол № 01/16.01.2019 г. на Комисия „Управление на собствеността“ е утвърден списък на исканията, постъпили от органите на съдебната власт за финансиране на планови текущи ремонти през 2019 г., приоритизирани по неотложност. Същият е приет за сведение по т. 19 от протокол № 3/30.01.2019 г. на Комисия „Бюджет и финанси“. В списъка е включен  Върховен административен съд с текущ ремонт на покрив на сградата на съда на стойност 143 272,80 лв., текущ ремонт на Учебна база „Лозенец“ на стойност 117 780  лв., и подмяна подови настилки на стойност 20 000 лв. Настоящото искане не е заложено в плановите ремонти на съда за 2019 г., но са заложени средства, в част от които видовете дейности се дублират. Разходът е целесъобразен и неотложен, предвид кандидатите за настаняване във ведомствени жилища.
6.2. ИЗПРАЩА решението по т. 6.1. от настоящия протокол на Комисия „Бюджет и финанси”, по компетентност.
6.3. Да се изиска информация от Върховен административен съд по отношение на извършените и предстоящи за извършване ремонти в сградите, предоставени му за стопанисване. 

	7. ОТНОСНО: Писмо от председателя на Окръжен съд гр. Кюстендил с вх. № 4770/12.04.2019 г. за предоставяне на средства за извършване на текущ ремонт – обособяване на помещение по ЗЗКИ.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. Извършването на разход за текущ ремонт - обособяване на помещение по ЗЗКИ в сградата на Окръжен съд гр. Кюстендил е неотложно необходимо. Стойността на разхода е определена общо на 1 314,50 лв. с ДДС, съгласно най-ниската от представените оферти.

Мотиви: Съгласно ЗЗКИ физическата сигурност на класифицираната информация включва система от организационни, физически и технически мерки за предотвратяване на нерегламентиран достъп до материали, документи, техника и съоръжения, класифицирани като държавна или служебна тайна. Организационните единици прилагат система от мерки и средства за физическа сигурност на сгради, помещения и съоръжения, в които се създава, обработва и съхранява класифицирана информация. Мерките включват създаване на помещение за съхраняване на класифицираната информация, които подлежат на сертифициране от ДКСИ.

7.2. ИЗПРАЩА решението по т. 7 от настоящия протокол на Комисия „Бюджет и финанси”, за корекция на бюджета на Окръжен съд гр. Кюстендил.

	8. ОТНОСНО: Писмо от председателя на Окръжен съд гр. Пазарджик с вх. № 153/18/16.05.2019 г. за предоставяне на средства за извършване на текущи ремонти в сградата на съда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА за необходимо и целесъобразно извършването на разход за планиран текущ ремонт на наказателно деловодство, санитарни помещения (тоалетни), ремонт на водосточна тръба, укрепване на парапет и укрепване и фугиране на каменна облицовка над главния входа на съда.
Общата стойност на разхода за планиран текущ ремонт е в размер на 15623,68 лева с включено ДДС, за следното:
1.	13 310,88 лв. с ДДС за 4 броя санитарни помещения с преддверия (втори етаж и сутерен). Стойността на разхода е определена, съгласно най-ниското ценово предложение на ЕТ„ФИН-СЕРАФИМ ДЕМЕРДЖИЕВ“;
2.	858,00 лв. с ДДС  за циклене на под в работни помещения на трети етаж. Стойността на разхода е определена, съгласно най-ниското ценово предложение на Красимир Кръстев Шотев; 
3.	904,80 лв. с ДДС за подмяна и изграждане на ел. инсталация в наказателна деловодство. Стойността на разхода е определена, съгласно най-ниското ценово предложение на „ЕЛТЕХ МОНТАЖ“ ЕООД; 
4.	550,00 лв. с ДДС за ремонт на водосточна тръба. Приложена е само една оферта от „АРСОСТРОЙ“ ЕООД;
Средствата следва да се предвидят по параграф §10-30 „Текущ ремонт“.

Мотиви: С решение по т. 2 от протокол №01/16.01.2019 г. на комисия „Управление на собствеността“ е утвърден списък на исканията, постъпили от органите на съдебната власт за финансиране на планови текущи ремонти през 2019 г., приоритизирани по неотложност. Същият е приет за сведение по т.19 от протокол №3/30.01.2019 год. на комисия „Бюджет и финанси“. В списъка на планираните ремонти за 2019г. е включен и Окръжен съд гр. Пазарджик с прогнозна стойност (ориентировъчни оферти от изпълнители) в размер на 22 600,00 лв.
С писмо рег. № ВСС – 15388/18/16.05.2019 г. председателя на Окръжен съд – Пазарджик приложено е изпратил актуални оферти на планираните текущи ремонти на: наказателно деловодство, санитарни помещения (тоалетни), ремонт на водосточна тръба, укрепване на парапет и укрепване и фугиране на каменна облицовка над главния входа на съда. 
Искането за отпускане на средства за извършване на планиран текущ ремонт е окомплектовано с изискуемия брой съпоставими количествено стойностни сметки/оферти и със снимков материал. Общата стойност на всички строително - ремонтни дейности е в размер на 15 623,68 лева с включено ДДС. Стойността на разхода е определена, съгласно най-ниските ценови предложения. Средствата следва да се предвидят по §10-30 „Текущ ремонт“.
Разходът е необходим и целесъобразен, тъй като след извършване на планираните строително –ремонтни работи ще се подобри хигиената и ще се осигурят подходящи условия на труд.

8.2. ПРИЕМА за целесъобразно извършването на разход за:
- обзавеждане на наказателно деловодство и за шкаф за санитарни помещения на втори етаж; 
- за закупуване на материали, необходими за извършването на планираните ремонти на водосточна тръба, укрепване на парапет над централния вход, боядисване и изкърпване на стени в наказателно деловодство и фугиране на обрушена каменна облицовка над централния вход на сградата от служител на Окръжен съд гр. Пазарджик.

Мотиви: В подмяната на амортизирано обзавеждане няма наличие на аварийна неотложност, съгласно т. 6 от „Правилата за предоставяне на средства за текущи ремонти на сгради на съдебната власт по повод искания на административните ръководители на органите на съдебната власт“ приети от Пленума на ВСС, Протокол № 1/18.01.2018 г., т. 7.
Обзавеждането не попада в обхвата на дефиницията за „основен ремонт“ (§ 5, т. 42 от ДР на ЗУТ) и „текущ ремонт“ (§ 5, т. 43 от ДР на ЗУТ)  по смисъла на Закона за устройство на територията и средствата не следва да се предвиждат по §10-30 „Текущ ремонт“ или по §51-00 „Основен ремонт на ДМА“.

8.3. ИЗПРАЩА решението по т. 8 от настоящия протокол на Комисия „Бюджет и финанси“, за корекция на бюджета на Окръжен съд гр. Пазарджик в частта за извършаване на текущ ремонт на сградата на съда и за произнасяне  относно искането за обзавеждане и осигуряване на средства за материали.

	9. ОТНОСНО: Писмо от председателя на Районен съд гр. Айтос с вх. № ВСС-5669/09.05.2019 г. за предоставяне на средства за преграждане и обзавеждане на кабинет във връзка с Решение по т. 10.2. от протокол № 18/15.05.2019 г. на Комисия „Бюджет и финанси“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. Извършването на разход за текущ ремонт за извършване на преграждане и обособяване на кабинет за двама съдебни изпълнители в Районен съд гр. Айтос е необходим и целесъобразен. Стойността на разхода е 834,94 лв. с ДДС, съгласно най-ниското ценово предложение на ЕТ „СОТИР Г – 2000“. Средствата следва да се отпуснат по § 10-30 „Текущ ремонт“.

9.2. ИЗПРАЩА решението по т. 9 от настоящия протокол на Комисия „Бюджет и финанси“, за корекция на бюджета на Районен съд гр. Айтос и за произнасяне по искането за обзавеждане.

	10. ОТНОСНО: Изпълнение на Решение на Комисия „Управление на собствеността“, взето по протокол № 11/10.04.2019 г., т. 6.5., във връзка с писмо от председателя на Районен съд гр. Елхово с вх. № 15335/13.12.2018 г. за необходимостта от извършване на текущи ремонти в сградата на Съдебната палата през 2019 г.
Приложение: Доклад от инж. Надежда Стоянова - главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ОДОБРЯВА Вариант 1 от изготвения проект на решение, а именно: ПРИЕМА за неотложно и целесъобразно осигуряване на средства в размер на 1920 (хиляда деветстотин и двадесет) лева с ДДС за възлагане на услуга - изготвяне технически проект за обект: „Текущ ремонт на външни колони и външно стълбище на Съдебна палата” в ПИ с идентификатор 27382.500.1836 по кадастралната карта на гр. Елхово, обл. Ямбол.
Стойността на разхода е определена съгласно предложена най-ниската оферта, а средствата да са за сметка на §10-00 „Издръжка“.

Мотиви: Собственикът на строежа (сградата) носи имуществена отговорност за причинени вреди от бездействие, в резултат на което е настъпила авария на строежа (увреждането или разрушението), довело до материални щети или увреждания на трети лица. При увреждане или разрушаване собственикът на строежа е длъжен да предприеме незабавно действия за предотвратяване или отстраняване на причинените увреждания, в съответствие с изискванията по чл. 195 от Закона за устройство на територията /ЗУТ/.
С оглед на безопасната експлоатация на сградата и за предотвратяване опасността от причиняване на вреди на гражданите посещаващи сградата на съда сградата е необходимо в най-кратки срокове:
– да се извърши възстановяване на целостта на бетоновото покритие на колоните и вземане на мерки за предотвратяване на корозията на армировката, както и други необходими мерки в рамките на текущ ремонт. 
– да се отремонтират (пренаредят) входните каменни стъпала с необходимите действия за заздравяване на основата под тях.
Изпълнението на неотложните мерките за безопасна експлоатация на сградата следва да се извършват въз основа на изготвено от правоспособен проектант, проектно решение (детайли) за подобряване състоянието на външната колона и входното стълбище, да бъде приложена подробна количествена сметка (КС), въз основа на която ще бъде остойностен ремонта

10.2. ИЗПРАЩА решението по т. 10 от настоящия протокол на Комисия „Бюджет и финанси“, за корекция на бюджета на Районен съд гр.  Елхово.

10.3. ВЪЗЛАГА на административния ръководител на Районен съд гр. Елхово да извърши проучване и да представи оферти относно предлаганите в страната системи/техника за преодоляване на различни височини и за осигуряване на безпрепятствен достъп на хора с намалена подвижност и хора с увреждания в сградата на Районен съд гр. Елхово.

10.4. ИЗПРАЩА решението по т. 10 от настоящия протокол на председателя на Районен съд гр.  Елхово, за сведение и изпълнение.

	11. ОТНОСНО: Писмо от председателя на Районен съд гр. Казанлък с вх. № ВСС-6143/20.05.2019 г. за предоставяне на средства за текущ ремонт на помещения и подмяна на интериорни врати на три етажа в сградата на съда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. НЕ ДАВА съгласие за предоставяне на средства на Районен съд гр. Казанлък  за текущ ремонт на помещенията и подмяна на интериорни врати на три етажа на сградата. 

Мотиви: Ремонтът не е неотложен. Във връзка с т. 3 и т. 4 от Правилата за предоставяне на средства за текущи ремонти в сгради на съдебната власт, приети по протокол № 1, т.7 от заседанието на Пленума на Висшия съдебен съвет от 18.01.2018 г., след преценка на целесъобразността, искането ще бъде предложено за  включване в бюджет 2020 г.

11.2. ИЗПРАЩА решението по т. 11 от настоящия протокол на административния ръководител на Районен съд гр. Казанлък, за сведение.     

	12. ОТНОСНО: Писмо от председателя на Районен съд гр. Кула с вх. № ВСС-5990/16.05.2019 г. за предоставяне на средства за подмяна на 11 бр. интериорни врати в сградата на съда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. НЕ ДАВА съгласие за предоставяне на средства на Районен съд гр. Кула  за подмяна на 11 бр. интериорни врати в сградата на съда. 

Мотиви:  Ремонтът не е неотложен. Във връзка с т. 3 и т. 4 от Правилата за предоставяне на средства за текущи ремонти в сгради на съдебната власт, приети по протокол № 1, т.7 от заседанието на Пленума на Висшия съдебен съвет от 18.01.2018 г., след преценка на целесъобразността, искането ще бъде предложено за  включване в бюджет 2020 г.

12.2. ИЗПРАЩА решението по т. 12 от настоящия протокол на административния ръководител на Районен съд гр. Кула, за сведение.     

	13. ОТНОСНО: Писмо от председателя на Районен съд гр. Монтана с вх. № ВСС-5304/24.04.2019 г. за предоставяне на средства за неотложен текущ ремонт в сградата на съда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. НЕ ДАВА съгласие предоставяне на средства на Районен съд – Монтана за текущ ремонт на помещенията /съдийски кабинети, съдебни зали и канцеларии на Наказателно отделение/ ползван от съда.

Мотиви: Ремонтът не е неотложен. Във връзка с т. 3 и т.4 от Правилата за предоставяне на средства за текущи ремонти в сгради на съдебната власт, приети по протокол № 1, т. 7 от заседанието на Пленума на Висшия съдебен съвет от 18.01.2018  г., след преценка на целесъобразността, искането ще бъде предложено за  включване в бюджет 2020 г.

13.2. ИЗПРАЩА решението по т. 13 от настоящия протокол на административния ръководител на Районен съд гр. Монтана, за сведение.

	14. ОТНОСНО: Писмо от председателя на Районен съд гр. Средец с вх. № ВСС-5801/13.05.2019 г. за предоставяне на средства за подмяна на амортизирано обзавеждане и подмяна на подова настилка.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ОСИГУРЯВАНЕТО на средства в размер на 3095,00 (три хиляди и деветдесет и пет) лева с включен ДДС за доставка и монтаж на ламиниран паркет за помещенията на Районен съд гр. Средец е целесъобразно.
Стойността на разхода е определена съгласно най-ниското ценово предложение, а средствата са за сметка на §10-30 „Текущ ремонт“.

Мотиви: С Решение по т. 1 от Протокол № 41/28.11.2018 г. от заседание на Комисия „Управление на собствеността“ е указано на председателя на Районен съд гр. Средец да поднови искането си с приложени актуални оферти през първото шестмесечие на 2019 г.

14.2. ПРИЕМА за целесъобразно извършването на разход за обзавеждане включващо: изработка, доставка и монтаж на мебели за работни помещения и съдебна зала и посетителските столове към заседателните зали в сградата на Районен съд гр. Средец. 

Мотиви: В подмяната на амортизирано обзавеждане няма наличие на аварийна неотложност, съгласно т. 6 от „Правилата за предоставяне на средства за текущи ремонти на сгради на съдебната власт по повод искания на административните ръководители на органите на съдебната власт“ приети от Пленума на ВСС, Протокол № 1/18.01.2018 г., т. 7.
Обзавеждането не попада в обхвата на дефиницията за „основен ремонт“ (§ 5, т. 42 от ДР на ЗУТ) и „текущ ремонт“ (§ 5, т. 43 от ДР на ЗУТ)  по смисъла на Закона за устройство на територията и средствата не следва да се предвиждат по §10-30 „Текущ ремонт“ или по §51-00 „Основен ремонт на ДМА“.

14.3. ИЗПРАЩА решението по т. 14 от настоящия протокол на Комисия „Бюджет и финанси“, за корекция на бюджета на Районен съд гр. Средец в частта за извършване на текущ ремонт на сградата на съда и за произнасяне относно искането за обзавеждане.

ІІ. Управление на собствеността

15. ОТНОСНО: Проект на решение за упълномощаване на представляващия Висшия съдебен съвет да подпише споразумение за прекратяване на договор, както и нов договор за предоставяне на безвъзмездно и безсрочно управление върху имот – общинска собственост, на ВСС, за нуждите на Районен съд и Районна прокуратура гр. Средец.
Приложение: Доклад от Лидия Кирилова - главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	15.1.ПРИЕМА доклада на Лидия Кирилова - главен експерт в отдел „Управление на собствеността“, дирекция „Управление на собствеността на съдебната власт“.
15.2. ПРЕДЛАГА на Пленума на Висшия съдебен съвет да вземе следното решение:

1.	УПЪЛНОМОЩАВА представляващия Висшия съдебен съвет да подпише споразумение за прекратяване на договор, както и нов договор за предоставяне на безвъзмездно и безсрочно управление върху имот – частна общинска собственост, за нуждите на Районен съд гр. Средец и Районна прокуратура гр. Средец, както следва:

1.1. Споразумение за прекратяване на договор от 11.03.2013 г., вписан в Службата по вписванията гр. Средец под вх.№1535/27.08.2013 г., том № 5, №199 за учредяване право на безвъзмездно ползване върху имот - публична общинска собственост, находящ се в гр. Средец, пл. „България“ № 5, а именно: втори, трети етаж и подпокривно пространство, представляващи част от масивна триетажна сграда /бивш хотел/ със застроена площ  253.30 кв.м., построена в урегулиран поземлен имот I в кв. 26 по плана на гр. Средец с площ 1160 кв.м., при граници на УПИ: от двете страни  УПИ III и от две страни улици, с изключение на помещение № 5 с площ от 12.30 кв.м. и помещение, обособено в общите части /стълбищна площадка/ с площ 1.68 кв.м., и двете разположени на втория етаж; помещение № 8 с площ от 24 кв.м., разположено на третия етаж от сградата, подробно описана в предходен АПОС №1/12.02.1997 г. и нов АЧОС №2507/13.02.2013 г.

1.2. Договор за учредяване право на безвъзмездно и безсрочно управление върху недвижим имот – частна общинска собственост на ВСС, за нуждите на Районен съд гр. Средец и Районна прокуратура гр. Средец, представляващ част от имот – частна общинска собственост, находящ се в гр. Средец,                      пл. „България“ № 5, а именно: целият втори етаж с площ от 255.70 кв.м.,                        с изключение на помещение №5 от 12.30 кв.м. /ползвано от ОЗ „Охрана“ към МП/, целият трети етаж с площ от 244 кв.м., с изключение на помещение № 8 от 24 кв.м. /ползвано от Служба по вписванията към Агенцията по вписванията/ и цялото подпокривно пространство от масивна триетажна сграда с обща застроена площ на сградата от 268 кв.м., находяща се в урегулиран поземлен имот I в кв. 26 по плана на гр. Средец с площ 1221 кв.м., при граници на имота: УПИ III, улица, площад „България“, пешеходна зона и озеленяване, подробно описана в АЧОС №2507/13.02.2013 г.

15.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 13.06.2019 г.

16. ОТНОСНО: Проект на решение за упълномощаване на представляващия Висшия съдебен съвет да подпише договор за предоставяне на безвъзмездно управление върху имот – общинска собственост, на ВСС, за нуждите на Районна прокуратура гр. Плевен.
Приложение: Доклад от Лидия Кирилова - главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	16.1.ПРИЕМА доклада на Лидия Кирилова - главен експерт в отдел „Управление на собствеността“, дирекция „Управление на собствеността на съдебната власт“.
16.2. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да подпише договор с община Плевен, представлявана от кмета на общината, с който се предоставя на Висш съдебен съвет, за нуждите на Районна прокуратура гр. Плевен, безвъзмездно право на управление за срок от 10 /десет/ години, върху недвижим нежилищен имот - частна общинска собственост, находящ се на ул. „Васил Левски“ № 176, гр. Плевен, представляващ част от масивна административна сграда – втори етаж, състоящ се от 10 броя самостоятелни обекти с идентификатори 56722.659.437.2.30 до 56722.659.437.2.39 и 2 броя сервизни помещения с обща площ 198 кв.м. и част от трети етаж, състоящ се от 4 броя самостоятелни обекти с идентификатори от 56722.659.437.2.8 до 56722.659.437.2.11 и 2 броя сервизни помещения с обща площ 107,50 кв.м., актуван с АЧОС №39026/17.06.2013 г.

16.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 13.06.2019 г.

17. ОТНОСНО: Проект на решение за упълномощаване на представляващия Висшия съдебен съвет да подпише договор с Община Червен бряг за предоставяне безвъзмездно право на ползване върху част от имот – частна общинска собственост, находящ се в гр. Червен бряг,  ул. „Екзарх Йосиф“ № 6, на Висш съдебен съвет, за нуждите на Районен съд гр. Червен бряг.
Приложение: Доклад от Анжела Цветанова – старши експерт – юрист в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

17.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“. 

17.2. ПРЕДЛАГА на Пленума на Висшия съдебен съвет да вземе следното решение: 

УПЪЛНОМОЩАВА представляващия Висшия съдебен съвет да   подпише договор с община Червен бряг, с който се предоставя безвъзмездно право на ползване на Висш съдебен съвет за нуждите на Районен съд гр. Червен бряг, на обект - частна общинска собственост с адрес: гр. Червен бряг, ул. „Екзарх Йосиф“ № 6, представляващ 4/10 ид. части от дворно място, ПИ с идентификатор 8001.801.208 целият с площ 667 кв.м, втори етаж от сграда с идентификатор 80501.801.208.2 по КК и КР на гр. Червен бряг, със застроена площ 160 кв.м и 4/10 ид.части от сутерена и общите части на сградата, стар УПИ III-186, кв. 129 по ПРЗ на гр. Червен бряг, актуван с АОС № 1564/15.03.2010 г., за срок от 10 /десет/ години. 

17.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 13.06.2019 г.

18. ОТНОСНО: Проект на решение за упълномощаване на представляващия Висшия съдебен съвет да подпише договор за наем на имот в гр. Нова Загора, ул. „проф. Минко Балкански“ № 60, за нуждите на Районен съд гр. Нова Загора.
Приложение: Доклад от Анжела Цветанова – старши експерт – юрист в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

18.1. ОТЛАГА вземането на решение по т. 18 от настоящия дневен ред, след откриване на процедурата за отдаване под наем на активите, стопанисвани от „Напоителни системи“ ЕАД, клон „Средна Тунджа“, гр. Сливен, чрез пряко договаряне.

19. ОТНОСНО: Проект на решение за упълномощаване на представляващия Висшия съдебен съвет за отправяне на искане до „АДИС“ ЕООД за безвъзмездно предоставяне на три апартамента в управление на ВСС, за жилищни нужди на ВАС. 

Приложение: Доклад от Анжела Цветанова – старши експерт – юрист в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

19.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“. 

19.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия ВСС да отправи искане до „Агенция дипломатически имоти в страната“ ЕООД /„АДИС“ ЕООД/ за безвъзмездно предоставяне на недвижими имоти – частна държавна собственост в управление на Пленума на ВСС за жилищни нужди на Върховен административен съд, представляващи 3 /три/ броя апартаменти на територията на гр. София, по съответния ред. 
2. За решението по т. 1. да бъде уведомен министърът на външните работи.

19.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 13.06.2019 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ